jkorsvik/nowiki_second_scrape_merged huggingface dataset:
Folies Bergère

Folies Bergère er et verdensberømt revyteater i Paris, med adresse 32 Rue Richer. Det ble innviet den 2. mai 1869. Teateret var lenge kjent for sine show med en makeløs kostymeprakt.
Folies Bergère hadde sine glansdager fra 1890 til 1920. Men det har fortsatt også etter dette, skjønt med et repertoar med gradvis mindre bruk av klestekstiler. 
Bygningen ble reist av arkitekten Plumeret i samme stil som en opera. Fasaden ble fornyet i 1929 av Pico i Art déco-stil.


== Kjente kunstnere som har opptrådt på «Folies Bergère» ==
Cléo de Mérode, danserinne, 1875-1966
Loïe Fuller (Mary Louise Fuller), danserinne, debuterte her i 1892
Paul Lincke, kapellmester, 1897–1899
Maurice Chevalier, sanger, debuterte her i 1909
Mistinguett (Jeanne Bourgeois), debuterte her i 1911 og traff Maurice Chevalier
Joséphine Baker, danserinne, sangerinne
Louisa Baïleche, sangerinne
Grock (Adrian Wettach), klovn
Charlie Chaplin
W. C. Fields, sjonglør den gang, senere filmskuespiller
Frank Sinatra
Charles Aznavour
Édith Piaf
Ella Fitzgerald
Benny Hill
Elton John
Pierre Boulez
Dalida
Fernandel
Johnny Hallyday
Jean Marais
Marcel Marceau
Yves Montand
Patachou
Ginger Rogers
Charles Trenet


== Galleri ==

		
		
		
		
		
		
		


== Filmografi ==
1935: Folies Bergère (film) av Marcel Achard og Roy Del Ruth med Maurice Chevalier, Natalie Paley, Fernand Ledoux;
1956: Folies-Bergère av Henri Decoin med Eddie Constantine, Zizi Jeanmaire, Yves Robert, Pierre Mondy;
1956: Énigme aux Folies-Bergère av Jean Mitry med Dora Doll, Claude Godard;
1991: La Totale av Claude Zidi med Thierry Lhermitte.


== Maleri ==
Det siste berømte maleri av Édouard Manet viser en bardame på Folies Bergère og er utstilt i Courtauld Institute of Art i London.


== Eksterne lenker ==
Offisielt nettsted 
(en) Folies Bergère – kategori av bilder, video eller lyd på Commons
Setchellanthaceae

Setchellanthaceae er en plantefamilie i ordenen Brassicales. Den omfatter en art – Setchellanthus caeruleus – som vokser i Mexico.


== Eksterne lenker ==
(en) Setchellanthaceae i Encyclopedia of Life 
(en) Setchellanthaceae i Global Biodiversity Information Facility 
(no) Setchellanthaceae hos Artsdatabanken 
(en) Setchellanthaceae hos Fossilworks 
(en) Setchellanthaceae hos ITIS 
(en) Setchellanthaceae hos NCBI 
(en) Setchellanthaceae hos The International Plant Names Index 
(en) Setchellanthaceae hos Tropicos 
(en) Kategori:Setchellanthaceae – bilder, video eller lyd på Wikimedia Commons 
Setchellanthaceae – detaljert informasjon på Wikispecies 
http://www.mobot.org/MOBOT/Research/APweb/orders/brassicalesweb.htm#Setchellanthaceae MOBOT] – beskrivelse av familien.
Tovariaceae

Tovariaceae er en plantefamilie i ordenen Brassicales. Den omfatter 2 arter i slekta Tovaria  som finnes i Latin-Amerika
Det er to arter i denne slekten og familien:

Tovaria pendula
Tovaria fusca


== Eksterne lenker ==
(en) Tovariaceae i Encyclopedia of Life 
(en) Tovariaceae i Global Biodiversity Information Facility 
(no) Tovariaceae hos Artsdatabanken 
(en) Tovariaceae hos Fossilworks 
(en) Tovariaceae hos ITIS 
(en) Tovariaceae hos NCBI 
(en) Tovariaceae hos The International Plant Names Index 
(en) Tovariaceae hos Tropicos 
(en) Kategori:Tovariaceae – bilder, video eller lyd på Wikimedia Commons 
Tovariaceae – detaljert informasjon på Wikispecies 
http://www.mobot.org/MOBOT/Research/APweb/orders/brassicalesweb.htm#Tovariaceae MOBOT] – beskrivelse av familien.
Vladimir Komarov

Vladimir Komarov (født i 16. mars 1927, død 24. april 1967) var en kosmonaut fra Sovjetunionen. Han var med på sovjetiske romfartøyet Voskhod 1 som ble skutt opp i 1964.
Han døde da romfartøyet Sojuz 1 skulle lande etter endt tur i Verdensrommet.


== Referanser ==
Kurt Krötzsch

Kurt Krötzsch (født 31. januar 1909 i Lützen, død 1943) var en tysk turner. Han representerte turnforeningen Lütsener Turnverein som ble etablert i 1861. 
Han var født og oppvokst i Lützen, og utdannet seg også til møbelsnekker her. Allerede da han var 5 år gammel begynte han med turn i Lütsener Turnverein. Han var en av Tysklands beste turnere da han var aktiv, og utmerket seg spesielt i frittstående.Han var med i ett  turn-VM for Tyskland. Dette var i VM 1934 i Budapest, der han var med på det tyske laget som fikk bronse i lagkonkurransen. I tillegg fikk han bronse i frittstående individuelt, bak de to sveitsiske turnerne Georges Miez og Eugen Mack. Han var bare 0,1 poeng fra sølvmedaljen.  
Han fikk ingen OL-deltakelser i sin karriere. OL 1936 kunne han ikke delta i på grunn av skade. Han gjorde deretter grundige forberedelser til OL 1940 i Tokyo, men denne olympiaden ble avlyst på grunn av 2. verdenskrig. 
På nasjonalt nivå er han tysk mester sammenlagt tre ganger; i 1931, 1933 og 1940. Han vant også gull i bøylehest i 1940, og frittstående i 1940 og 1942.Krötzsch døde i 1943, under 2. verdenskrig, der han ble funnet død på slagmarken. 
30. september 2006, over 60 år etter sin død, ble Krötzsch hedret i sin hjemby Lützen, da byens nye turnhall ble satt opp og oppkalt etter ham. Både ordfører Maik Reichel og den tidligere OL-mesteren i turn, Klaus Köste talte ved åpningen av hallen, og hyllet Krötzsch for sine resultater som turner. 


== Referanser ==
Dream Deceivers

Dream Deceivers – : The Story Behind James Vance vs. Judas Priest er en dokumentar fra 1992 om rettssaken etter et selvmord og et selvmordsforsøk som ble påstått utløst av musikken til Judas Priest.
Dokumentaren forteller historien om to tenåringer som skjøt seg selv i hodet i Reno, Nevada med et haglegevær i 1985. Ray Belknap (19) døde mens den andre, James Vance (20), overlevde sterkt maltraktert. Han begikk selvmord tre år senere med en overdose smertestillende tabletter. I 1990 ble Judas Priest stilt for retten da det ble påstått at de hadde skulte beskjeder i musikken som skulle få fans til å begå selvmord. Det var på sporet «Better By You, Better Than Me» fra musikkalbumet Stained Class (1978) det ble påstått at det ble sagt «Do it – Do it» (gjør det – gjør det). Sangen er opprinnelig fra bandet Spooky Tooth og ble skrevet av keyboardisten i bandet, Gary Wright.
Dokumentaren er produsert av David Van Taylor, og den følger rettssaken samt har intervjuer med James Vance, foreldrene, og flere. Saken ble tilslutt avvist, og ingen dom ble gitt


== Medvirkende ==
K.K. Downing – (Judas Priest)
Rob Halford – (Judas Priest)
Ian Hill – (Judas Priest)
Glenn Tipton – (Judas Priest)
Scott Travis – (Judas Priest)
James Vance


== Referanser ==


== Eksterne lenker ==
(en) Dream Deceivers på Internet Movie Database 
(nl) Dream Deceivers på MovieMeter 
(en) Dream Deceivers på Rotten Tomatoes
Snorre Gundersen

Snorre Bernt Gundersen (født 8. april 1947 på Skogn i Nord-Trøndelag) er en norsk tidligere lærer, offentlig tjenestemann og politiker (H). Han var visepresident i Norges Røde Kors 2014–2017.Han vokste opp på Skogn som sønn av verkstedarbeider og faglærer Johannes Gundersen og hustru Eva Reinsborg. Faren var jerndreier ved Nyengets mekaniske verksted og stiftet Levanger og Verdal jern- og metallarbeiderforening.Han gikk Levanger lærerskole, og begynte i 1973 å undervise ved skolen i Follafoss i Verran kommune. Gundersen var undervisningsinspektør 1976–1987 og pedagogisk konsulent 1986–1991, deretter skolesjef i kommunen 1991–1995, assisterende rådmann og kommunalsjef for oppvekst 1995–2010 og rådgiver i rådmannens stab 2010–2011.I sin ungdom var han med i AUF, men meldte seg senere inn i Høyre. Han var medlem av Verran kommunestyre og formannskap 1980–1987, medlem av Nord-Trøndelag fylkesting 1992–2003, medlem av fylkesutvalget 1995–2003 og leder i Høyres fylkestingsgruppe 1995–2003. Han var formann i Nord-Trøndelag Høyres fylkesstyre 1985–2000. Gundersen søkte ikke renominasjon til fylkestinget foran valget i 2003, etter et sykdomstilfelle.Gundersen var Høyres 1. vararepresentant til Stortinget fra Nord-Trøndelag 1989–1993, og møtte fast for statsråd Wenche Frogn Sellæg 1989–1990. Gundersen satt i Stortingets forsvarskomité. Gundersen var Høyres 1. kandidat til Stortinget fra Nord-Trøndelag i 1997 og 2001, men ble ikke valgt.Av andre offentlige verv har Gundersen vært styreleder i Nord-Trøndelag Elektrisitetsverk 1987–2001 og styreleder i Statens nærings- og distriktsutviklingsfond 1999–2003.I 2017 ble han tildelt Norges Røde Kors’ fortjenstmedalje.


== Referanser ==


== Eksterne lenker ==
(no) Snorre Gundersen hos Stortinget 
(no) Snorre Gundersen hos Norsk senter for forskningsdata
Belønningen

Belønningen er en norsk dramafilm fra 1980 med Rolf Søder i hovedrollen. Filmen handler om en hjemløs alkoholiker som får et ublidt møte med en gammel kjenning som var krigsprofittør under andre verdenskrig.
Filmen ble vist på NRK  i 1985 og i 2011.


== Handling ==
Filmen handler om Reidar (Rolf Søder), som under krigen var involvert i illegalt arbeid. Etter krigen har det gått galt for ham; han sliter med nerver, drikker mye og betraktes som en boms. En dag mens han og kameratene henger utenfor polet for å få noen til å kjøpe sprit for seg, går han rett på Sverre (Joachim Calmeyer), og flasken knuses. Sverre og Reidar var begge i byggebransjen under krigen, men forskjellen er at Sverre tok arbeid for tyskeren, tjente gode penger og har fortsatt å gjøre det godt i etterkrigs-Norge. Reidar kjenner igjen Sverre, de havner i håndgemeng og politiet kobles inn. 
Journalisten Unni (Tone Danielsen), som tilfeldigvis er vitne til slagsmålet, begynner å interessere seg for denne saken. Hun drar hjem til Ann (Elsa Lystad), Reidars ekskone, for å høre mer om det som skjedde under krigen. 
Sverre og Reidars historier nøstes nå opp og i denne prosessen presenteres vi for deres familier og for etterkrigshistorien i Norge, og får en presentasjon av makt og avmakt som ikke nødvendigvis er flatterende for Norge.


== Utmerkelser ==
Rolf Søder fikk i 1981 Filmkritikerprisen for sin rolle i Belønningen.Filmen ble av norske Norske Kinosjefers Forbund kåret til den beste norske filmen laget i 1980. Utmerkelsen, den såkalte «Sølvklumpen», ble overrakt sommeren 1981.Filmen fikk sølvpris ved den 12. internasjonale filmfestivalen i Moskva i 1981. Festivalkomitéens begrunnelse var blant annet at «Belønningen er en seriøs, antifascistisk og antimillitaristisk film, og at den hjelper til med å skille løgn fra sannhet.» Særlig Rolf Søders prestasjoner i filmen ble trukket frem.


== I rollene ==
Rolf Søder – Reidar
Joachim Calmeyer – Sverre Nordvåg
Elsa Lystad – Ann
Tone Danielsen – Unni
Nils Sletta – Rune
Svein Sturla Hungnes – Terje
Lars Andreas Larssen – Terje
Bente Børsum – Elisabeth Nordvåg
Per Erling Dahl – Fossum
Morten Søder – Reidar som ung
Kirsten Hofseth – Ann som ung


== Referanser ==


== Eksterne lenker ==
(en) Belønningen på Internet Movie Database 
(no) Belønningen i Nasjonalbibliotekets filmografi 
(no) Belønningen hos Filmfront
Fritz Limburg

Fritz Limburg (født i Ruhla) var en tysk turner.  
Han var med i ett turn-VM for Tyskland. Dette var i VM 1934 i Budapest, der han var med på det tyske laget som fikk bronse i lagkonkurransen.På nasjonalt nivå er han østtysk mester i bøylehest to ganger; i 1950 og 1951.


== Referanser ==
Joar Grøtting

Joar Olav Grøtting (født 4. januar 1955 på Lund i Nord-Trøndelag) er en norsk forretningsmann og politiker (H).
Han er sønn av gårdbruker Brynjar Grøtting og hustru Edith Bordevik på Lilleenget på Lund. Faren var også jordskiftemann og innvalgt i Kolvereid kommunestyre for Arbeiderpartiet.Han har yrkeserfaring som journalist, lærer, selger og bedriftsleder, samt utdannelse og praksis fra Hæren med grad av major 1972–1984. Han var daglig leder i Multidata Kolvereid AS 1987–2004 og frilansjournalist for blant andre Namdalsavisa, Villmarksliv og Jakt & Fiske i 2004. Grøtting er eier og daglig leder i Rense- og miljøteknikk AS på Kolvereid fra 2002.Han var i 1974 med på å etablere Vikna Unge Høyre, hvor han var styremedlem i ett år. Han har ledet Nærøy Høyre i flere år, og var nestleder i Nord-Trøndelag Høyre 2001–2004 og leder 2004–2008. Grøtting var medlem av Nærøy kommunestyre og leder i Høyres kommunestyregruppe 1999–2015, medlem av Nord-Trøndelag fylkesting 2003–2011 og leder i Høyres fylkestingsgruppe 2007–2011. Han var Høyres 1. kandidat i Nord-Trøndelag ved stortingsvalget i 2005 samt 2. vararepresentant 2009–2013. I 2019 ble han leder i Namsos Høyre.Grøtting var styremedlem i Helse Midt-Norge 2008–2012.


== Referanser ==


== Eksterne lenker ==
(no) Joar Grøtting hos Stortinget 
(no) Joar Grøtting hos Norsk senter for forskningsdata
Tor Erik Jensen

Tor Erik Jensen (født 6. desember 1949 i Steinkjer) er en norsk politiker (H).
Han er pensjonert major fra Hæren, hvor han hadde hele sitt yrkesliv, unntatt ett år som fylkessekretær i Nord-Trøndelag Høyre tidlig på 1990-tallet.Han var medlem av Steinkjer kommunestyre og formannskap 1995–2007 og Steinkjers varaordfører 1995–2003. På fylkesnivå har han vært varamedlem av Nord-Trøndelag fylkesting (senere Trøndelag fylkesting) i flere perioder, Nord-Trøndelags fylkesråd for samferdsel, økonomi og regional planlegging 2007–2011 og fylkesråd for samferdsel og miljø 2011–2015. Han har også vært leder i Steinkjer Høyre og 1. nestleder i Nord-Trøndelag Høyre.
Han var en habil fotballspiller i sin ungdom, som målvakt for Steinkjer Fotballklubb.


== Referanser ==


== Eksterne lenker ==
(en) Tor Erik Jensen – kategori av bilder, video eller lyd på Commons 
(no) Tor Erik Jensen hos Stortinget 
(no) Tor Erik Jensen hos Norsk senter for forskningsdata
Herbert Lorenz

Herbert Lorenz var en tysk turner.  
Han var med i ett turn-VM for Tyskland. Dette var i VM 1934 i Budapest, der han var med på det tyske laget som fikk bronse i lagkonkurransen. Individuelt kom han på 17.-plass sammenlagt.


== Referanser ==
Klinisk

Klinisk, betyr det som foregår i klinikk, f.eks en avdeling på et sykehus. Det omfatter alt som er direkte rettet mot pasienten, uten å trekke inn laboratorieundersøkelser og liknende.
Å jobbe klinisk vil derfor si at man ikke sitter på et kontor og leser seg til kunnskap, men at man observerer og samhandler med pasienten.Eksempel på bruk av klinisk:
Klinisk diagnose, man stiller en diagnose kun basert på det man observerer, den baseres ikke på laboratorieresultater.
Klinisk psykologi, psykologisk vitenskap og praksis som tar seg av forebygging, kartlegging, forståelse og behandling av mennesker med psykologiske problemer.
Klinisk utprøving, et system der man tester f.eks. medisiner på to likeartede grupper, der den ene gruppen får virksom medisin og den andre gruppen får tabletter uten virkning (placebo). Etter et gitt tidsrom sammenlikner man gruppenes resultater.


== Referanser ==
Eyre Highway

Eyre Highway er en hovedvei i Australia som knytter sammen delstatene Vest-Australia og Sør-Australia. Den er oppkalt etter utforskeren Edward John Eyre. Den er 1 675 kilometer lang og er en del av Australias Highway 1, som går mellom Perth og Adelaide.
Veien begynner i Norseman og ender i Port Augusta. Den går langs kysten av Australbukta, i den sørlige utkanten av Nullarbor-sletta. Parallelt med veien, men rundt 150 til 200 kilometer lenger nord, går den Transaustralske jernbanen.
Langs veien ligger stedene Balladonia, Cocklebiddy, Eucla, Ceduna, Wudinna og Kimba.
Mellom Balladonia og Caiguna ligger den trolig lengste rettlinjende veistrekningen i verden, med 146,6 kilometer uten en eneste sving.

Enkelte deler av veien fungerer også som flystriper for flystriper for Royal Flying Doctor Service of Australia, på grunn av mangelen på andre landingsmuligheter.
Heinz Sandrock

Heinz Sandrock var en tysk turner.
Han var med i ett turn-VM for Tyskland. Dette var i VM 1934 i Budapest, der han var med på det tyske laget som fikk bronse i lagkonkurransen. I tillegg fikk han sølv i ringer, han kom på delt andreplass sammen med Georges Miez. Individuelt kom han på 13.-plass sammenlagt.


== Referanser ==
Watchet

Watchet er en liten havneby, verdslig sogn og valgkrets i det seremonielle grevskapet Somerset. Byen ligger 24 km vest for Bridgwater, 24 km nordvest for Taunton, og 14 km øst for Minehead. Byen ligger ved munningen av elven Washford i Bridgwaterbukten som er en del av Bristolkanalen. Den er lokalisert i utkanten av nasjonalparken Exmoor. Sognet omfatter grenden Beggearn Huish. Ved folketellingen i 2011 hadde byen en befolkning på 3 785 innbyggere.Den eldste bosetningen kan vært jernalderens bygdeborg Daw's Castle. Deretter flyttet innbyggerne til munningen ved elven hvor en liten havn utviklet seg. De ble angrepet av norrøne vikinger på 900-tallet. Handel førte til at havnen langsomt vokste til tross for ødeleggelser fra harde stormer. Senere ble det importert og eksportert varer fra Wansbrough Paper Mill fram til 1800-tallet da denne vokste med eksport av jernmalm som ble fraktet inn fra Brendon Hills via West Somerset Mineral Railway, hovedsakelig til Newport for videre transport til jernverket Ebbw Vale Steelworks. Jernbanen West Somerset Railway var også knyttet til byen og havnen, og fraktet varer og folk fra Bristol. Handelen med jernmalm ble redusert og opphørte tidlig på 1900-tallet. Havnen fortsatte med mindre kommersiell handel fram til år 2000 da den ble omgjort til en småbåthavn.
Kirken er dedikert til den hellige Decuman, som det er antatt døde her en gang rundt 706. Han er en lokal mytisk helgen som kom seilende på en flåte og brakte med seg kristendommen til Somerset. En gammel kirke ble reist ved Daw's Castle og en nyere kirke ble bygget på 1400-tallet. Det er flere graver og monumenter til landeieren John Wyndham og hans familie fra 1600-tallet som eide storgodset. Samuel Taylor Coleridges dikt The Rime of the Ancient Mariner (1798), som ble skrevet i dette området, er feiret på en statue ved havnen.


== Referanser ==


== Litteratur ==
Adkins, Lesley; Adkins, Roy (1992): A Field Guide to Somerset Archaeology. Wimborne, Dorset: Dovecote Press. ISBN 978-0946159949.
Aston, Michael (1982): The Archaeology of Somerset, red. Ian Burrow, ISBN 978-0861830282.
Berryman, David (2006): Somerset airfields in the Second World War. Newbury: Countryside Books. ISBN 1-85306-864-0.
Body, Geoff; Gallop, Roy (2015): Any Muddy Bottom: A History of Somerset's Waterborne Trade. History Press. ISBN 9780750961639.
Carter, E. (1959): An Historical Geography of the Railways of the British Isles. Cassell.
Farr, Grahame (1954): Somerset Harbours. Christopher Johnson.


== Eksterne lenker ==
Offisielt nettsted 
(en) Watchet – kategori av bilder, video eller lyd på Commons 
Watchet Town Council
Visit Watchet
Watchet i Open Directory Project
Jules Olitski

Jules Olitski (født Jevel Demikovski 27. mars 1922 i Snovsk i Tsjernihiv oblast i Ukraina, død 4. februar 2007) var en amerikansk abstrakt maler, grafiker, skulptør og lærer.
Olitskis lerreter fra 1950-tallet var malt i tjukk impasto; i dem fra 1960-tallet har det skjedd en avgjørende forandring i form av sprayete, flekkede lerreter, color-field painting «fargefeltmalerier» med store, hele former og klare farger, for eksempel High a Yellow (1967). Hans atmosfæriske og lysfylte malerier betoner bildets flate overflate og hjørner.


== Referanser ==
Branäs

Branäs er et skianlegg i Värmland i Sverige. Området har flott natur, med masse skog og et rikt dyreliv. Bl.a. masse elg, orrfugl, harer og ulike fugler.
Det bygges for tiden et nytt hotel på stedet som skal ha en kapasitet til 330 sengeplasser.


== Eksterne lenker ==
Skisenteret har 10 heiser, hvorav en gondolbane, og 23 nedfarter i tillegg til flere ulike løyper for langrenn.
Tanaostigmatidae

Tanaostigmatidae er en gruppe som hører til blant parasittvepsene og er en familie i ordenen vepser.  I motsetning  til de fleste andre Chalcidoidea er de aller fleste planteetere, som danner galler på ulike planter, mest busker og trær. Det er en artsfattig familie med 92 kjente arter fordelt på 9 slekter.


== Utseende ==
Små, forholdsvis slanke vepser. Antennene er knebøyde. Vingene er mer eller mindre kølleformede, uten årer bortsett fra en litt fortykket framkant i forvingen og en kort, buet åre nær framkanten i den ytre delen. Forkroppen har en "knekk" på midten (rett foran vingefestet), den fremre delen er ofte nesten loddrett. Sett ovenfra har den markerte "skuldre". Mesteparten av sidene av forkroppen er dekket av én, udelt plate (mesosternum). Mellom-hoftene er festet på nivå med underkanten av denne. Beina er slanke. Bakkroppen er nesten trykket helt inn til propodeum, slik at man såvidt kan se "vepsetaljen".


== Levevis ==
De fleste medlemmene i denne familien har larver som utvikler seg i galler, gjerne på busker og trær i erteblomstfamilien (Fabaceae). Man regner med at de fleste fremprovoserer galledannelsen selv, men noen lever også i galler laget av andre insekter – arter med slikt levesett kalles inkviliner. Man kjenner én art som lever som parasitoid og snylter på gallevepser (Cynipidae).


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Chalcidoidea
familien Tanaostigmatidae
Cynipencyrtus Ishii, 1928
Enigmencyrtus Trjapitzin, 1977
Leptoomus Gibson, 2008 - utdødd
Liebeliella Kieffer, 1910
Microprobolos LaSalle, 1987
Minapis Bréthes, 1916
Protanaostigma Ferriére, 1929
Tanaoneura Howard, 1896
Tanaostigma Howard, 1890
Tanaostigmodes Ashmead, 1896
Trichencyrtus Ashmead, 1904


== Kilder ==
Natural History Museum, Universal Chalcidoidea Database [1]
Fauna Europaea, utbredelsesdatabase over europeiske dyr: [2]


== Eksterne lenker ==
(en) Tanaostigmatidae i Encyclopedia of Life 
(en) Tanaostigmatidae i Global Biodiversity Information Facility 
(en) Tanaostigmatidae hos Fossilworks 
(en) Tanaostigmatidae hos ITIS 
(en) Tanaostigmatidae hos NCBI 
Tanaostigmatidae – detaljert informasjon på Wikispecies
Color-field painting

Color-field painting, abstrakt maleri med enkle og rene former og farger uten tonale kontraster, der motiv og grunn har samme verdi. Bildets tema er dets form. Maleriene er vanligvis svært store, men skal likevel sees på nært hold for å utfylle hele synsfeltet til iakttageren. Betegnelsen dekker visse sider ved abstrakt ekspresjonisme (hos malere som Ad Reinhardt, Mark Rothko og Barnett Newman), og arbeider av den etterfølgende generasjon sent i 1950-årene (Morris Louis, Kenneth Noland, Jules Olitski).


== Eksterne lenker ==
Color-field painting hos Store norske leksikon
Metty Logelin

Mathias «Metty» Logelin (født 24. april 1907, død 31. oktober 1999) var en luxembourgsk turner. 
Han var med i to OL og ett VM for Luxembourg. Hans første OL var i 1928, der han kom på 42.-plass sammenlagt. Luxembourg kom her på 9.-plass i lagkampen. Neste OL, i 1936 i Berlin, kom han på 44.-plass i den individuelle mangekampen.  
I VM-sammenheng har han én medalje, bronse i ringer fra VM i 1934. Han delte bronsen med tsjekkoslovakiske Jaroslav Kollinger. 


== Eksterne lenker ==
(en) Metty Logelin – Olympedia 
(en) Metty Logelin – Sports-Reference (OL-resultater – arkivert)